D tugdi ihi. Neqqar γef umdan yugad. Yugad tikkelt. Neqqar diγen γef umdan ittagwad. Ittagwad myal ass. Di myal tagwnitt. Win yugaden d win ittagwaden mgaraden. Aṭas. Tugdi tesneqlab udem i umdan. Ad tafeḍ di kra n tegwnatin itteḥduduy am win iwwet wejjir. Tugdi tettbeddil diγen tikli i bab-is. Maca mi ara as-d-iban i umdan dacu i yugad, ittaf-as abrid. Ittaf amek ara iqazem ayen t-issagden acku ittakwi d yiman is mi ara t-ttrus fell-as tugdi. Imiren amdan ittakwer taqejjirt. Iteddu d timendeffirt u ayen ibγun iḍru yides iqqar “ulac deg-s”.